CRD มือขึ้น! คว้างานก่อสร้างใหม่ 2 โครงการเกือบ 72 ล้านบาท
CRD มือขึ้น! คว้างานก่อสร้างใหม่ 2 โครงการ โดยเป็นงานปรับปรุงบ้านตัวอย่าง-สร้างคอนโดฯ มูลค่า 71.99 ล้านบาท
7 ก.พ. 2561

บริษัท เชียงใหม่ริมดอย จำกัด (มหาชน) หรือ CRD เปิดเผยว่า บริษัทได้รับงานก่อสร้างใหม่ จำนวน 2 โครงการ ประกอบด้วย โครงการ X2 Chaing Mai Miville Residence เป็นงานปรับปรุงบ้านตัวอย่างจำนวน 2 หลัง ซึ่งมีบริษัท แซงชัวรี่ วิลล่าส์ จำกัด เป็นเจ้าของโครงการ โดยมีมูลค่าโครงการ 5,000,000 บาท รวมภาษีมูลค่าเพิ่มแล้ว ซึ่งมีระยะเวลาก่อสร้างตั้งแต่วันที่ 3 ม.ค.-25 มี.ค.61
อีกทั้งโครงการ The Nine (Thailand) เป็นงานก่อสร้างอาคารคอนโดมิเนียม ซึ่งมี บริษัท เดอะ ไนน์ (ไทยแลนด์) จำกัด โดยมีมูลค่าโครงการ 66,997,000 บาท ราคารวมภาษีมูลค่าเพิ่มแล้ว ซึ่งมีระยะเวลาก่อสร้างตั้งแต่ 7 ก.พ.61-7 ม.ค.62
ทั้งนี้การทำรายการดังกล่าวเป็นการทำธุรกรรมปกติและเป็นไปตามเงื่อนไขการค้าโดยทั่วไป